For at undgå massefyringer har 600 slagteriarbejdere på Danish Crown i Sæby indvilliget i drastiske ændringer af deres arbejdstider. Arbejdsdagene bliver færre, men til gengæld noget længere. De nye arbejdstider, som slagteriarbejderne selv har været med til at strikke sammen bliver fire ugentlige arbejdsdage på hver ti timer. Det betyder, at ingen mister deres arbejde, selvom der bliver slagtet færre svin. Alternativet ville have været massefyringer. - Jeg er ikke glad for ordningen i mit hjerte, men det er en solidarisk aftale, vi har lavet, for at flest muligt kan bevare deres arbejde, siger Karsten Thomsen, der er tillidsrepræsentant for slagterimedarbejderne ved Danish Crown i Sæby

Referat:
Slagteriarbejderne på Danish Crown i Sæby har indvilliget i store ændringer på deres arbejdstider.